**ΣΧΟΛΗ ΑΝΘΡΩΠΙΣΤΙΚΩΝ & ΚΟΙΝΩΝΙΚΩΝ ΕΠΙΣΤΗΜΩΝ**  
**ΠΑΙΔΑΓΩΓΙΚΟ ΤΜΗΜΑ ΕΙΔΙΚΗΣ ΑΓΩΓΗΣ**  
**Πρόγραμμα Μεταπτυχιακών Σπουδών**  
**Συμβουλευτική στην Ειδική Αγωγή, την Εκπαίδευση και την Υγεία**  
**Ακαδ. ετος 2024-25**

**Μάθημα: Συμβουλευτική Ομάδας**

**Διδάσκων:**

Θεοδώρα Σκαλή, Μέλος ΕΔΙΠ Ψυχολογίας, MSc, PhD, Ιατρική σχολή ΕΚΠΑ-Α΄ Ψυχιατρική Κλινική, Αιγινήτειο Νοσοκομείο

|  |  |  |  |
| --- | --- | --- | --- |
| **ΑΥΤΟΤΕΛΕΙΣ ΔΙΔΑΚΤΙΚΕΣ ΔΡΑΣΤΗΡΙΟΤΗΤΕΣ** | | **ΩΡΕΣ ΔΙΔΑΣΚΑΛΙΑΣ** | **ΠΙΣΤΩΤΙΚΕΣ ΜΟΝΑΔΕΣ** |
| *Σύνολο* | | **36** | **4** |
| **ΤΥΠΟΣ ΜΑΘΗΜΑΤΟΣ:** | ΥΠΟΧΡΕΩΤΙΚΟ | | |

**Τρόπος αξιολόγησης μαθήματος, βάσει των στόχων του μαθήματος**

**Στόχοι μαθήματος**

Οι φοιτητές με την ολοκλήρωση του μαθήματος να είναι σε θέση:

* Να γνωρίζουν τις βασικές θεωρητικές αρχές της Ομάδας και της Ομαδικής διεργασίας
* Να αξιοποιούν την ομαδική διεργασία στη συμβουλευτική.
* Να μπορούν να σχεδιάσουν, να υλοποιήσουν και να αξιολογήσουν μια ομαδική παρέμβαση συμβουλευτικής.
* Να μπορούν να διαμορφώσουν μια προσωπική φιλοσοφία για την συμβουλευτική εργασία μέσω ομάδας.
* Να αναπτύξουν κάποιες βασικές δεξιότητες ομαδικής συμβουλευτικής.
* Να διακρίνουν και σέβονται ζητήματα ηθικής και δεοντολογίας στην ομαδική συμβουλευτική.

**Τρόπος αξιολόγησης ανά ενότητα\*:**

**Ι. Ημερολόγιο αναστοχασμού** που θα περιέχει: Παρουσίαση – αναστοχασμό των βασικών σημείων που αναπτύχθηκαν στο μάθημα, των ομαδικών φαινομένων που αναπτύχθηκαν στη διάρκεια του μαθήματος, των παρατηρήσεων επί της παρουσίας του εαυτού και των άλλων στη διάρκεια του μαθήματος, των θεωρητικών ζητημάτων που αναπτύχθηκαν στην τάξη, των προβληματισμών που ετέθησαν, των απαντήσεων που εξετάστηκαν, τα παραδειγμάτων που παρουσιάστηκαν, κ.λπ., πάντα υπό την ομαδική θεωρία που αναπτύσσεται στο μάθημα.

Δηλαδή, Ημερολόγιο με τις βασικές ομαδικές έννοιες/φαινόμενα που εθίγησαν/παρουσιάστηκαν στο μάθημα και τεκμηριωμένα βάσει της υποχρεωτικής βιβλιογραφίας που δίνεται ανά μάθημα (άρθρα, κεφάλαια και ppt), καθώς και των προσωπικών σημειώσεων των φοιτητών.

**ΠΡΟΣΟΧΗ! Στη διάρκεια των 3 τελευταίων μαθημάτων** (4ο και 5ο δια ζώσης) και 6ο (διαδικτυακά) στο ημερολόγια αναστοχασμού, εφόσον πια η διδασκαλία της θεωρίας έχει προχωρήσει, υποχρεωτικά στο ημερολόγιο αναστοχασμού, θα εμπεριέχεται και παρατήρηση ομαδικών φαινομένων εντός του μαθήματος μεταξύ μελών και εντός εαυτού ως εξής:

* Τι ομαδικά δυναμικά βλέπω να αναπτύσσονται με όρους: ρόλοι, διεργασία, πλαίσιο, ρόλος θεραπευτή, κ.λπ. και πώς σκέφτομαι τις αλλαγές ή τι προκαλεί στην ύπαρξη και σχετίζεσθαι των μελών της ομάδας?
* Τι παρατηρώ εντός μου με όρους ψυχικής διεργασίας και πώς αποτυπώθηκε στη συμπεριφορά μου?

**Όσοι ήδη το κάνουν, οκ!**

**ΙΙ. Πλήρης παρουσία και συμμετοχή στο μάθημα:** αξιολόγηση της συμμετοχής στο πλαίσιο των θεωρητικών μαθημάτων και της βιωματικής συμμετοχής (συστηματική παρουσία, ερωτήματα, πρωτοβουλίες, συμμετοχικότητα, προβληματισμοί, κ.λπ.).

***ΟΔΗΓΙΕΣ***

- Το ημερολόγιο αναστοχασμού, θα έχει έκταση **ΜΟΝΟ 1-2 ΣΕΛΙΔΕΣ ΑΥΣΤΗΡΑ**  και θα παραδίδεται ακριβώς **εντός της 1ης εβδομάδας** μετά την κάθε παράδοση, έως τις 12.00 (μεσημέρι της τελευταίας μέρας), π.χ., παράδοση μαθήματος 5/10/24 παράδοση ημερολογίου έως 12.00 στις 7/10/24). ΔΕΝ ΘΑ ΓΙΝΕΤΑΙ ΔΕΚΤΟ ΚΑΤΟΠΙΝ της 1Ης ΕΒΔΟΜΑΔΑΣ.

- Η ενίσχυση των σημείων του ημερολογίου τεκμηριωμένων βάσει της βιβλιογραφίας και του PPT θα πρέπει να εμπεριέχει τις βασικές θεωρητικές έννοιες που υποστηρίζουν αυτά που παρουσιάζει ο φοιτητής. Δεν χρησιμοποιούμε τη χρήση λέξεων ή φράσεων του κειμένου ή αποσπάσματα από το αρχικό κείμενο. Το **ύφος** οφείλει να είναι πληροφοριακό, αφού έχει ως στόχο να πληροφορήσει με συντομία, σαφήνεια και ακρίβεια τον αναγνώστη για το τι διαπραγματεύτηκε το μάθημα, καθώς και τις σχετικές συνδέσεις.

Ο σύντομος χρόνος – αυστηρός όρος που δεν θα παραβιαστεί - για να σταλεί το ημερολόγιο σχετίζεται με το ότι και ο διδάσκων πρέπει να θυμάται τα τεκμαινόμενα για να είναι σε θέση να αξιολογήσει και επίσης ο φοιτητής/φοιτήτρια να καταγράψει αυτά που έγιναν στο μάθημα και όχι γενικές θεωρητικές έννοιες.

Tα ημερολόγια αναστοχασμού θα στέλνονται στη Γραμματείς του ΠΜΣ εντός της προβλεπόμενης προθεσμίας (εκτός αυτής δεν θα γίνονται αποδεκτά) και θα αποστέλλονται συνολικά στον διδάσκοντα.